Στο λιμάνι της Μυτιλήνης έδεσε το μεσημέρι της Τετάρτης το αρματαγωγό Ρόδος.

Σε αυτό θα επιβιβαστεί το σύνολο των εισερχομένων μετά την 1η Μαρτίου προσφύγων και μεταναστών που αυτή τη στιγμή βρίσκονται στο λιμάνι της Μυτιλήνης σε υπαίθριο καταυλισμό.

Οι νέες αφίξεις υπολογίζονται περίπου στα 500 άτομα – πρόσφυγες και μετανάστες διαφόρων εθνικοτήτων – που έχουν μετατρέψει τις τελευταίες μέρες το επιβατηγό λιμάνι της Μυτιλήνης και συγκεκριμένα τον περιφραγμένο χώρο δίπλα στο παλιό κολυμβητήριο της πόλης – σε άτυπο καταυλισμό.

Στο σύνολό τους οι παραπάνω πρόσφυγες και μετανάστες, αφού καταγραφούν θα μεταφερθούν σε κλειστό κέντρο παραμονής στο εσωτερικό της Ελλάδας.

Πηγή: ΑΠΕ – ΜΠΕ

Με φωτογραφίες από lesvospost